title: Xarid qilingan materiallar bo‘yicha qo‘shilgan qiymat solig‘ini hisobga olish
text: Masalan, «Bobur» kompaniyasi mol yetkazib beruvchilardan 200000 so‘mlik material sotib
  oldi. O‘O‘S summasi quyidagicha bo‘ladi:
  1- holat bo‘yicha:
  O‘O‘S summasi=(200000*20%)/100%=40000 so‘m.
  2-holat bo‘yicha:
  O‘O‘S summasi=(200000*20%)/(100%+20%)=33333,(33) so‘m.
  Moddiy boyliklarni xarid qilish bo‘yicha to‘lanadigan O‘O‘Sni buxgalteriya hisobida hisobga
  olib borish uchun 4410-«Soliq bo‘yicha bo‘nak to‘lovlar» hisobvarag‘idan foydalanish ko‘zda
  tutilgan.
  Materiallar ishlab chiqarish va boshqa maqsadlarga sarflanishi jarayonida hisoblangan O‘O‘S
  summasi 4410-«Soliq bo‘yicha bo‘nak to‘lovlar» hisobvarag‘idan 6410-«Byudjetga to‘lovlar
  bo‘yicha qarzlar» hisobvarag‘iga sarflangan materiallar qiymatiga mutanosib ravishda o‘tkaziladi.
  Misol. Korxona mol yetkazib beruvchidan 100000 so‘mlik material qabul qilib oldi. O‘O‘S-
  20000 so‘m. Jami – 120000 so‘m. Ushbu muomalaga quyidagicha buxgalteriya provodkasi beriladi:
  ♦ sotib olingan material qiymatiga- 100000 so‘m:
  D-t 1010-«Xom-ashyo va materiallar» - 100000 so‘m
  K-t 6010-«Mol yetkazib beruvchilar va pudratchilarga to‘lanadigan schyotlar» - 100000 so‘m.
  ♦ hisoblangan O‘O‘S summasiga-20000 so‘m:
  D-t 4410-«Soliq bo‘yicha bo‘nak to‘lovlar» - 20000 so‘m
  K-t 6010-«Mol yetkazib beruvchilar va pudratchilarga to‘lanadigan schyotlar» - 20000 so‘m.
  ♦ Mol yetkazib beruvchiga pul o‘tkazib berilganida:
  D-t 6010-«Mol yetkazib beruvchilar va pudratchilarga to‘lanadigan schyotlar» - 120000 so‘m
  K-t 5110-«Hisob-kitob schyoti» - 120000 so‘m.
  Hisobot oyi davomida korxonada 45000 so‘mlik material ishlab chiqarishga sarflandi. Demak,
  O‘O‘S 9000 so‘mga teng:
  (45000*20%)/100%=9000 so‘m.
  Bu summaga quyidagicha buxgalteriya provodkasi beriladi:
  D-t 6410-«Byudjetga to‘lovlar bo‘yicha qarzlar» - 9000 so‘m
  K-t 4410-«Soliq bo‘yicha bo‘nak to‘lovlar» - 9000 so‘m.